Jy kán in 5 minute grimeer –Victoria Beckham wys jou hoe! | SARIE
Jy kán in 5 minute grimeer –Victoria Beckham wys jou hoe!	deur Monica Pienaar
Ná twintig jaar in die kollig kan jy seker wees dat die Britse modeontwerper Victoria Beckham wéét hoe om te grimeer! In ’n video vir die Amerikaanse Vogue wys die voormalige Spice Girl hoe sy in vyf minute ’n sexy tog elegante grimeervoorkoms vir die dag skep.
Kyk die video hiér:
Ons is mal oor die sagte rokerige oë en glansende gelaat wat Victoria in die video skep. Jy kan ook!
Vir moeitelose grimering in ’n kits, maak seker dié produkte is in jou grimeersakkie:
Basislaag: Begin met ’n basislaag (primer) oor jou hele gesig. Dit “vul” ’n oneweredige veltekstuur in sodat jy ’n gladde gelaat het. Dit help ook om velkwessies te behandel, soos om oortollige sebum te absorbeer of ’n onegalige velkleur te korrigeer.
BB-room en verligter: Gebruik ’n getinte vogroom of BB-room met ’n douerige afwerking wat jou vel minimaal bedek. Vir ekstra glans kan jy ’n verligter op jou wangbene, die brug van jou neus, jou oogbanke en ken tik. Dit is die dele van jou gesig waar lig natuurlik val.
Veelsydige oogskadu-palet: Kies ’n oogskadu-palet met neutrale kleure en wend die skakerings van lig na donker liggies oor jou ooglede aan met ’n oogskaduborsel. Vir ’n dag-voorkoms wil jy nie jou rokerige oë té donker skep nie.
Bruin oogomlyner: Gebruik ’n bruin oogomlyner reg rondom jou oë en smeer die lyn liggies met ’n grimeerborsel sodat dit ingeleef lyk.
Maskara en ’n naakkleurige (nude) lipstiffie: Nou is net ’n paar lae maskara en ’n neutrale kleur op jou lippe nodig!
BasislaagMax Factor Face Finity All Day Primer SPF 20 (R210). By ClicksBB-roomClinique Anti-Blemish BB Cream SPF 40 (R455)VerligterM.A.C Strobe Cream (R430)Oogskadu-paletEstée Lauder Pure Color Envy Sculpting EyeShadow 5-Color Palette in Ivory Power (R745)OogomlynerRevlon ColorStay Eye Liner in Brown (R179)MaskaraClarins Mascara Supra Volume (R295)LipstiffieAvon Ultra Colour Rich Lipstick SPF15 in Blush Nude (R140). Skakel 0860 102 345
Victoria stel later vanjaar saam met die skoonheidshuis Estée Lauder ’n luukse grimeerreeks vir ’n beperkte tyd bekend. Die reeks bestaan uit onder meer oogskadu-palette, lipstiffies, verligters en verbronsers wat deur vier wêreldstede geïnspireer is: Los Angeles, New York, Londen en Parys.
A video posted by Estée Lauder (@esteelauder) on Aug 15, 2016 at 7:22am PDT
Afrikaanse aktrise verloor 30 kg
Was dit nie vir sy verloofde nie, het die Fransman Marcel Rochas dalk ’n prokureur pleks van ’n mode-ontwerper geword. Nadat sy eerste vrou Marcel oortuig het om haar trourok te maak, het hy in 1925 op die jong ouderdom van …
Adele se dieet – en dit wérk glo! Vleisbotter Brownie met net 4 bestanddele Gemarineerde beet Oornagbrood Spaar só geld in die kombuis: 4 celebs deel hul geheime Skrywers	Charis Labuschagne